Tarybos reglamentas (EEB) Nr. 1440/80
1980 m. gegužės 30 d.
dėl Bendradarbiavimo susitarimo tarp Europos ekonominės bendrijos ir Indonezijos, Malaizijos, Filipinų, Singapūro ir Tailando - Pietryčių Azijos Tautų Asociacijos valstybių narių - sudarymo
EUROPOS BENDRIJŲ TARYBA,
atsižvelgdama į Europos ekonominės bendrijos steigimo sutartį, ypač jos 113 ir 235 straipsnius,
atsižvelgdama į Komisijos pasiūlymą,
atsižvelgdama į Europos Parlamento nuomonę [1],
kadangi būtina patvirtinti Bendradarbiavimo susitarimą tarp Europos ekonominės bendrijos ir Indonezijos, Malaizijos, Filipinų, Singapūro ir Tailando - Pietryčių Azijos Tautų Asociacijos valstybių narių, siekiant Bendrijos tikslų išorinių ekonominių ryšių srityje; kadangi Susitarime numatytos kai kurios ekonominio bendradarbiavimo formos viršija bendrosios prekybos politikos srityje nurodytus įgaliojimus veikti,
PRIĖMĖ ŠĮ REGLAMENTĄ:
1 straipsnis
Šiuo Reglamentu Bendrijos vardu tvirtinama Bendradarbiavimo susitarimas tarp Europos ekonominės bendrijos ir Indonezijos, Malaizijos, Filipinų, Singapūro ir Tailando - Pietryčių Azijos Tautų Asociacijos valstybių narių.
Susitarimo tekstas pridedamas prie šio Reglamento.
2 straipsnis
Tarybos pirmininkas perduoda susitarimo 8 straipsnyje minimą pranešimą [2].
3 straipsnis
Šis Reglamentas įsigalioja kitą dieną po jo paskelbimo Europos Bendrijų oficialiajame leidinyje.
Šis Reglamentas yra privalomas visas ir tiesiogiai taikomas visose valstybėse narėse.
Priimta Briuselyje, 1980 m. gegužės 30 d.